衛青 (明朝)

衛青，字明德，松江華亭人。明朝軍事將領。

靖難之役中，以薊州百戶降燕王朱棣，后積功至都指揮僉事，負責中都留守司，改山東備倭。永樂十八年，平定浦臺妖婦林三妻唐賽兒叛亂。后擢為青山東都指揮使，在海上備兵抵禦倭寇。之後因事情連坐入獄。宣德元年釋放，恢復原職。明英宗即位后，進都督僉事。有子衛穎《明史》（卷175）：“衛青，字明德，松江華亭人。以薊州百戶降成祖，積功至都指揮僉事，蒞中都留守司事，改山東備倭。永樂十八年二月，浦臺妖婦林三妻唐賽兒作亂。自言得石函中寶書神劍，役鬼神，剪紙作人馬相戰鬥。徒眾數千，據益都卸石柵寨。指揮高鳳敗歿，勢遂熾。其黨董彥昇等攻下莒、即墨，圍安丘。總兵官安遠侯柳升帥都指揮劉忠圍賽兒寨。賽兒夜劫官軍。軍亂，忠戰死，賽兒遁去。比明，升始覺，追不及，獲賊黨劉俊等及男女百余人。而賊攻安丘益急，知縣張、丞馬撝死戰，賊不能下，合莒、即墨眾萬余人以攻。青方屯海上，聞之，帥千騎晝夜馳至城下。再戰，大敗之，城中亦鼓噪出，殺賊二千，生擒四千余，悉斬之。時城中旦夕不能支，青救稍遲，城必陷。比賊敗，升始至，青迎謁。升怒其不待己，捽之出。是日，鰲山衛指揮王真亦以兵百五十人殲賊諸城，賊遂平。而賽兒卒不獲。帝賜書勞青，切責升。尚書吳中等劾升，且言升冒青功。於是下升獄，而擢青山東都指揮使，真都指揮同知、撝左右參議，賞賚有差。青還備倭海上。尋坐事系獄。宣德元年，帝念其功，釋之，俾復職。時京師營繕役繁，調及防海士卒。青以為言，得番代。英宗立，進都督僉事，尋卒。青有孝行，善撫士卒，居海上十余年，海濱人思之，請於朝，立祠以祀。”。

参考文献

Q
W